Պեպսին

Պեպսին, հիդրոլազների դասի մարսողական ֆերմենտ, ճեղքում է սպիտակուցներն ու պեպտիդները։ Պարունակվում է կաթնասունների, թռչունների, սողունների և ձկների մեծ մասի ստամոքսահյութում։ Հայտնաբերել է Թ․ Շվանը (1836), բյուրեղային վիճակում ստացել է Ջ․ Նորթրոպը (1930)։ Պեպսին գնդիկային սպիտակուց է, բաղկացած 340 ամինաթթուներից, մոլային զանգվածը 34500 է։ Ամենամեծ արագությամբ ճեղքում է արոմատիկ ամինաթթուների՝ թիրոզինի և ֆենիլալանինի առաջացրած պեպտիդային կապերը։ Արտադրվում է ստամոքսի գլխավոր բջիջներից՝ ոչ ակտիվ պեպսինոգենի ձևով և ակտիվանում ստամոքսահյութի աղաթթվի ազդեցությամբ։ Օգտագործվում է լաբորատոր հետազոտություններում, բժշկության, պանրագործության մեջ։

Ծանոթագրություններ 

ՖՀ 3.4.23